گـــالانی كــَــلات
 كــَـلات گـــــــــالان ءَ بـَـنــت داں آزمــان هم
 جــهــان بــے گــواز ءَ بـيـت پگر ءِ جهان هم
 زِر انـــت نـــور ءِ كـه رُمـبــيــت روچ ءِ چـه زِه
 مئی سسا كه چِست بَنت مَجگ ءِ دان هم
 سـَمــيــن امــبــاز ءَ زور ايـــت زنـد ءِ دَهل ءَ
 تــئـی جـهـد رَنـگ ءَ دَنت زند ءِ كه شان هم
 ردوم تـُـهــم ءِ پــه نــنــگار بـيــت ڈگار شوم
 وتـــی پـــگر ءِ ردوم ، جــُهــد مــانـزمـان هم
 مـــه دار گــامـــاں اگں لــوٹـــوك ئـے روچ ءَ
 كه مـاه تئی دست ءِ چير چو كـَلـكشان هم
تـَـهــاری ســيــه شـپ ءِ گوں رژن روك بيت
 لــَـوار-گــوريـچ تـئی دَست انت چو جان هم
 تـــــو ڈيــــوای ءِ بـَـل ءَ بـــالــيــں دلاں مـــاں
 چـــه رُژن ءَ رنــگ ءَ زور ايـت مـئی دلاں هم
 زِر ءَ زانــت ءِ مــه تـُـرس پـَـؤرپـاسـيـں هَمبَل
 ترا وَهــــد ءِ چو بور ، هَست انت گوئزاں هم
 جــهــان ءِ رنــگ هـمے انـسان ءِ دَست انت
 هــمے پــگــر و هــمــے جــُهــد ءِ بـَـلاں هم
 كريم بلوچ _ تـَـهـل